Syzygium cordatum
Ti Syzygium cordatum ket ti maysa a kankanayon a berde, agay-ayat iti danum a kayo, nga agtubo iti katayag iti 8–15 m. Daytoy a kayo ket masansan a mabirukan kadagiti waig, kadagiti igid ti bakir wenno kadagiti kalugnakan a lugar. Dagiti bulong ket eleptiko aginggana iti agtimbukel, asul-berde iti ngato ket napuspusasaw a berde iti baba. Dagiti ubing a bulong ke maralabbasit. Ti puraw aginggana iti derosas a nabanglo a sabsabong ket mabirukan kadaiti patingga ti sanga ken addaan kadagiti adu a nalamuyot nga estambre ken agpataud iti adu a nektar. Agsabong daytoy manipud iti Agosto aginggana iti Nobiembre. Dagiti bunga ket arinduyog a berry, nalabbasit aginggana iti nangisit a purpura no maluom.
Dagiti kadawyan a nagan ket waterbessie (Afrikaans), undoni, umSwi, umJoni ken hute (Shona), trâm mốc, trâm vối or vối rừng (Bietnamis). Maus-usar pay ti "berry ti danum" kadagiti sabali a sebbangan ti Syzygium.
Pannakaiwarwaras[urnosen | urnosen ti taudan]
Mabirukan kadagiti igid ti waig manipud iti Kwazulu-Natal agpaamianan iti Zimbabwe ken Mozambique. Daytoy ket agtubo kadagiti igid ti bakir, kadagiti nasamek wenno wayang a karuotan ken sagpaminsan nga iti tangkig.
Dagiti ladawan[urnosen | urnosen ti taudan]
Dagiti akinruar a silpo[urnosen | urnosen ti taudan]
Dagiti midia a mainaig iti Syzygium cordatum iti Wikimedia Commons
- "Syzygium cordatum". Plantz Afrika. Naala idi 2006-09-28.
tuk_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn bug_Latn